( ༢ ) རྒྱུ་གཟེར་བཅོས་པའི་ཡིག་ཆུང་།
ཉོན་མོངས་ཞེ་སྡང་གདུག་རྩུབ་འདུལ་མཛད་པ། །བཅོས་ལྡན་སྨན་
བླའི་ལྷ་ལ་ཕྱག་འཚལ་ལོ། །རྒྱུ་གཟེར་བཅོས་པའི་ཡིག་ཆུང་བཤད། །དེ་ལ་
རྟགས་དང་བཅོས་ཐབས་གཉིས། །རྟགས་ནི་རྣམ་པ་གསུམ་ཡིན་ཏེ། །ལྟེ་
བའི་འོག་གཟེར་རྒྱུ་མ་དུད་ཁྲག་འཁྲུ། །ལྟེ་ལོགས་གཟེར་ལྡང་སེར་པོ་ལོང་
མཁྲིས་འཁྲུ། །ལྟེ་བའི་སྟོད་གཟེར་ཕོ་བར་བེ་སྣབས་འཁྲུ། །ཟ་ཀར་གཟེར་
ན་ཞག་དང་འཇའ་ཚོན་འཁྲུ། །རྒྱུ་གཟེར་འཆི་བ་རྣམ་པ་གསུམ་ཡིན་ཏེ། །
རྒྱུ་རྡོལ་མིག་ནི་ནག་པོར་སོང་ན་འཆི། །སྐབས་སུ་སྐྱིགས་བུས་བཏབ་ན་
འཆི་བ་ཡིན། ། རྒྱུ་མ་རྡོལ་ནས་མིག་ནི་མི་གསལ་འཆི། །འཆི་ལྟས་མེད་
པའི་ནད་པ་གསོ་བ་ནི། །གཉན་གསོད་གུ་གུལ་སྟག་ཤ་ཤུ་དག་དང༌། །
སྨན་ཆེན་ཨ་རུ་གསེར་མདོག་བཟང་པོ་རྣམས། །ཆུ་སྐྱོགས་མཐུར་སྟན་ཆུ་
སྐྱོགས་ཕུལ་ལ་བཏང༌། །འདི་དག་གཉན་གསོད་དཔའ་བོ་ཆེན་པོ་ཡིན། །
དོམ་མཁྲིས་བྲག་ཞུན་བོང་ང་དཀར་བོ་དང༌། །གླ་སྒང་སྐྱེར་ཤུན་བ་ལེ་ལི་
ག་དུར། །གངས་ཆུས་ཕུལ་བཏང་མཁྲིས་བསོད་དམ་པ་ཡིན། །ཨ་རུ་དོམ་
85

མཁྲིས་བྲག་ཞུན་དང་། ། གུར་གུམ་གྲེ་གུ་གསེར་ཐིག་རྣམས། །རྩི་བཞིན་
བཏགས་པ་གངས་ཆུས་ཕུལ།
།མཆིན་པའི་ཟགས་སྡོམ་སྨན་གཅིག་པོ། །
མགོ་ལུས་ཡང་ཞིང་ཡི་ག་འབྱེད།
་་་་་་་
།བཤང་སྡེ་ཆུ་རུ་འཁྱོགས་པའི་དུས། །
གཏིང་ཚད་མེད་པའི་རྟགས་ཡིན་པས། །གཅོད་སྨན་གཙོད་ཁྲག་རམ་བུ་
བ། །དོམ་མཁྲིས་གཡག་རྒོད་མཁྲིས་སྣ་རྣམས། །བ་ཞོ་བཙོས་པ་བསྐོལ་ལ་
བཏང་། ། གཉན་གསོད་གངས་ཆུ་དྭངས་ཆུས་ཕུལ། ། མཁྲིས་བསད་
གངས་ཆུ་ཆུ་ཚན་བཏུང༌། །མཆིན་ཟགས་གངས་ཆུ་སྐོལ་གྲང་བཏང་། །
ཆོས་རྗེའི་ཐིགས་པ་རྣམ་གསུམ་ལས། །གོང་སྨན་མཁས་པའི་སྙན་བརྒྱུད་
བྱུང་། ། རྒྱུ་གཟེར་བཅོས་པའི་ཡིག་ཆུང་འདི། །གོང་སྨན་དཀོན་མཆོག་
ཕན་དར་གྱིས། །འགྲོ་བ་ནད་པའི་དོན་ཕྱིར་དུ། །སློབ་བུ་ཉི་མ་གྲགས་པ་
ལ། །འགྲོ་ཕན་གྱིས་གསུང་གནང་བ་ཡིན། །
(༡)གཉན་རིམས་ལྷོག་པ་བཅོས་པའི་ཡིག་ཆུང་།
རྒྱལ་བ་སྨན་གྱི་བླ་དང་པདྨ་འབྱུང༌། །རྒྱལ་བ་རྣམ་གཉིས་ཞབས་ལ་
ཕྱག་འཚལ་ལོ། །གཉན་རིམས་ལྷོག་པ་བཅོས་པའི་ཡིག་ཆུང་བཤད། །དེ་
86

ལ་རྟགས་དང་བཅོས་ཐབས་རྣམ་པ་གཉིས། །རྒྱུ་ནི་ཁྲག་གནས་དུག་ཅན་
སྲིན་བུ་བདུན། །འབྱུང་བཞི་ལྷོག་པ་གདོན་གྱི་སྐྱེད་ལས་བྱུང་། །སྲོག་
ཆགས་དེ་ཡི་དབྱིབས་ཀྱི་ཚད་བསྟན་པ། །མེ་ལྷོག་སེམས་ཅན་བསེ་དང་
འདྲ་བ་ཡིན། རླུང་ལྷོག་སེང་གེ་དང་འདྲ་ཆུ་ལྷོག་གཡག་ཤིག་འདྲ། །ས་
ཡི་ལྷོག་པ་ནས་དང་འདྲ་བ་ཡིན། ། །བྲག་དང་གད་ཁྲོད་ན་དང་རྡོ་ཁྲོད་
གནས། །སྲོག་ཆགས་དེ་ཡི་གཟུགས་ཀྱི་ཚད་བསྟན་པ། །ཕག་ཟེའི་རྩེ་མོ་
ཙམ་དུ་འདོད་པ་ཡིན། །དེ་སྐད་སློབ་དཔོན་པདྨ་འབྱུང་གནང་གསུང་། །
ཆུ་ལྷོག་འཇམ་བསིལ་འབྲུམ་པ་ཆུ་བུར་ཡོང་། །མེ་ལྷོག་དམར་སྐྱ་མཚེར་
སྐྱེད་མེ་ཚིག་འདྲ། །རླུང་ལྷོག་སྐྱ་སོབ་སྐྲངས་པ་འཕེལ་འགྲིབ་བྱེད། །ས་
ལྷོག་སྐྲངས་བསྟན་སྐྲངས་མདོག་ནག་པོའོ། །ལྷོག་པའི་རིགས་བཞི་རྒྱ་གར་
འཕགས་པའི་ལུགས། །ནག་པོ་ཟུག་ཆེ་རྩ་ཆུ་ཕྱི་ཡུལ་ཚ། །ཁྲ་བོ་ཟུག་་་
གཟེར་ལྡང་དུབ་བྱེད་པ་ཡིན། །དཀར་པོ་ཟུག་དང་ཚ་སྟོབས་ཆུང་བའོ། །
ལྷོག་པའི་རིགས་གསུམ་རྒྱ་ནག་ཤར་ཕྱོགས་ལུགས། །རྒོད་ནི་འགྲོས་སྐྱེན་
གྲང་བ་ཆེ་བ་ཡིན། །ཡང་རྒོད་ཁོང་དུ་འཆོར་ཞིང་ཡམས་ཐབས་འབྱུང་། །
ཨུ་ མོ་ སྐྲངས་ རྟན་ ན་ ཟུག་ཆུང་ བ་དང་།
འབྲུམ་ཡམས་ཐབས་འབྱུང་། །ཕོ་གག་དཀར་ལ་མོ་གག་དམར་བ་དང་། །
བུ་གག་ཞོ་འདྲ་གཉན་གག་རལ་གྲི་འདྲ། །གནས་ནི་གྲེ་གག་ཨོལ་གག་སྲིད་
ཡམས་པ་སྐྲངས་པ་འབར་་་་
པ་གསུམ། །དེ་སྐད་རྣམ་མཁྱེན་རྫོགས་པའི་སངས་རྒྱས་གསུང་། །ལྷོག་པ་
87

རིགས་བཞི་པུར་རྒྱལ་བོད་ཀྱི་ལུགས། །དེ་སྐད་རྒྱལ་བ་གོང་མའི་དགོངས་
པ་ཡིན། ། རྒྱལ་ཁམས་ལྷ་རྗེ་ང་ཡི་ལག་ལེན་ཡིན། །དེ་ཉིད་བཅོས་པའི་
ཐབས་རྣམས་བསྟན་པ་ནི། །ལྷོག་པ་སྡུད་བསད་སྦྱང་གསུམ་དག་གིས་
བཅོས། །གག་པ་བསད་སྦྱང་དཔྱད་གསུམ་དག་གིས་བཅོས། །སྡུ་བ་བུར་
དཀར་ཆང་སྦྱར་ཕུལ་གང་བཏང༌། །རླུང་གནོན་བྱེཪ་སྡུད་གཉེན་པོས་
བསད་པ་སླ། །གསར་བ་འཛིན་པ་སྲན་ཙམ་དཀར་སྦྱར་བཏང༌། །མ་སོད་
བར་དུ་ཡང་ཡང་བསྐྱར་ལ་བསད། ། སོད་རྟགས་རྔུལ་འབུལ་ལུས་སྤྲིད་
སོར་མོ་རེངས། །རྣག་ཏུ་ཁུགས་ན་སོད་པའི་རྟགས་ཡིན་ནོ། །སྨན་ནད་ཆེ་
ན་བྲག་སྐྱ་ཧ་བོ་ནི། །ཐུན་གཅིག་བོད་ཚྭ་སྦྱར་བས་སྨན་ལོག་འཇོམས། །
གཙོ་འཁོར་གཉེན་པོ་བཅས་ལ་བཙན་དུག་དང༌། ། ཨ་རུ་མུ་ཟི་གླ་རྩི་གུ་
གུལ་ནག ། བཟང་དྲུག་རུ་རྟ་ཤུ་དག་ཤིང་ཀུན་དང་། །གཙོ་བོ་དེ་སྟེང་
( རྒྱུད་དངུལ་ཆུ་བཅུ་བཞི་བ)དངུལ་ཆུ་བསྣན་པ་ཡིས། །སྦྲང་དང་སྦྱར་
བས་ རིལ་ བུ་སྲན་ ཙམ་བྱ། ། ། སྦྱོར་བ་འདི་ལ་སྨན་ནག་ཆེན་མོ་ཟེར། །
གཉན་ནད་གག་ལྷོག་རིམས་ནད་ཐབས་ཅད་ལ། །ཐེངས་པ་ཙམ་གྱིས་
མཆོག་ཏུ་ཤིས་པ་ཡིན། །དེ་སྟེང་ཆུ་སེར་སྨན་གསུམ་སེང་ལྡེང་བསྣན། །
གཞུག་གི་ཚིགས་ལ་བབས་པ་སེལ་བར་བྱེད། །གག་ལྷོག་ཐུར་དུ་སྦྱོང་བྱེད་
བདུད་རྩི་ཡིན། །བཟང་དྲུག་གླ་རྩི་གུ་གུལ་ནག་པོ་དང་། །ཤུ་དག་མུ་ཟི་
སྟག་ཤ་ཤ་ཆེན་དང༌། །ལྷོག་དུག་ཐར་ནུ་ཆུ་རྩ་དུག་(འཛིན་པའི་མེ་ཏོག)
88

པུལླ། །གསེར་གྱི་མེ་ཏོག་གི་ཝཾ་དྲི་ཆུར་སྦྱར། །འདིའི་ཡིས་བསད་དང་སྦྱང་
བ་བྱེད་པའི་མཆོག ། ། སྦྱོར་བ་འདི་ལ་བསད་སྦྱང་ཆེན་མོ་ཟེར། །རྗེས་ལ་
ཆུ་གྲོག་འབྲས་དང་བསིལ་གྱིས་སྦྱངས། །ཤུག་པ་འཛིན་པ་མུ་ཟི་སྟག་ཤ་
དང་། །གླ་བ་གུ་གུལ་གཉན་ཐུབ་ལྷོག་པ་གསོད། །སོ་ཐོག་( མགར་བའི་
ལྕགས་དྲེག ) ཀྱི་ལྕེ་བྲག་སྤོས་ཆུ་རྩ་དང་། །སྤུ་རྩ་ཁྱི་སྤྱང་མི་བྲུན་སྐྲངས་པ་
འཇོམས། །ར་གཞོབ་དུ་བ་བྱ་(དུ་བས་མ་ཐོགས་པའི་སོལ་བ)བལ་ཁྱི་
བྲུན་སྟེ་(སྦྱང་བྲུན)། །བྲག་ཞུན་ཤུ་དག་དྲི་ཆུ་ཀུན་གྱི་གྲོགས། །ཞིབ་ལ་
སླ་བས་མ་སྐམ་ཡང་ཡང་བྱུག །སྐྲངས་ཚང་མ་ཤིགས་འབྲོས་ན་བསྣན་པ་
གཅེས། །མ་ནོན་སྤུ་དེབ་བཏང་ལ་ཕྱིར་ནན་བྱ། གག་པའི་བཅོས་ཐབས་
(བཞུད་བསད་པའོ )སྤྱད་པའི་ཐབས། །ཁྱུང་ལྔའི་སྟེང་ དུ་ སྟག་ ཤ་་་་
དང་། །གུ་གུལ་བསྣན་པའི་སྡེར་བཅས་དང་། །དེ་སྟེང་དངུལ་ཆུ་( མུ་ཏ་
ཟེར)མུ་ཟི་བསྣན་པ་བཏང་། །དེ་ནས་བསད་ནས་སྦྱོང་བར་བྱེད་པ་ལ། །
གོང་གི་ཐར་ནུ་ཆུ་རྩ་རེ་ལྕག་གསུམ། །བསྣན་པའི་གག་ལྷོག་གཟེར་གསུམ་
སྦྱོང་བའི་མཆོག། འདི་ལ་ཁྱུང་ལྔ་གཤོག་བརྒྱང་སྦྱོར་བ་ཟེར། །མཁས་པ་
བྲང་ཏིའི་ཁྱད་ཆོས་ཡིན། །དེ་ཡང་གོང་སྨན་སུག་ན་འཆང༌། །དཔྱད་པའི་
སྦྱོར་བ་དག་ལ་ནི། །ཀྱི་ལྕེ་སྤང་རྩི་སྤང་རྒྱན་དཀར། །སྟག་ཤ་ཤུ་དུག་སྨན་
ཆེན་དྲུག ། ཐར་ནུ་ཆུ་རྩ་རེ་ལྕག་གསུམ་པོ་རྣམས། །སྦུད་སྤྱད་སྙུག་མ་
མཐོ་གང་ལ། །ཁ་ལྡུམ་བཞོག་པ་སྨན་ཁུ་གྲེ་བར་བུས། །ནད་ཆུ་མགོ་སྦྱང་
89

ཕྱིར་འཛག་བཞུག
ཁོང་དུ་བཏང་ན་ཁྲག་ངན་སྐྱེ། །གྲེ་གག་སྤྱད་པའི་
སྦྱོར་བ་ཡིན། །ཟས་སྤྱོད་གག་ལྷོག་གཉིས་པོ་ལ། །དཀར་གསུམ་མངར་
གསུམ་མར་རྣམས་སྤང་། །སྤྱོད་ལམ་ཁྲོ་འཇིགས་རྟ་ཞོན་ཆུ་རྒལ་སྤང་། །
གཉན་རིམས་ལྷོག་པ་བཅོས་པའི་ཡིག་ཆུང་འདི། །གོང་སྨན་ཆེན་པོ་ཞལ་
གདམས་ལས། །གོང་སྨན་དཀོན་མཆོག་ཕན་དར་གྱིས། །འགྲོ་བ་ནད་
པའི་དོན་ཕྱིར་དུ། །སློབ་བུ་དཔལ་ལྡན་ལེགས་པ་ལ(ཡ་འཆངས་པ)། །
འགྲོ་ཕན་གྱིས་གསུང་གནང་བ་ཡིན། །